Ο ρόλος της παρακίνησης στο νοσηλευτικό προσωπικό των Δημόσιων Νοσοκομείων
Creators: name: Γκόγκουρα, Τριανταφυλλιά Ευαγγέλου
Publisher: name: Aristotle University of Thessaloniki
Year: 2023
Subjects: Παρακίνηση
Κίνητρα
Δημόσια νοσοκομεία
Motivation
Incentives
Public hospitals

description: Εισαγωγή: Ο κυριότερος σκοπός όλων των οργανισμών είναι η βελτίωση της ποιότητας των παρεχόμενων υπηρεσιών και προς την επίτευξη αυτού του σκοπού μπορεί να συμβάλει καθοριστικά το ανθρώπινο δυναμικό του. Ωστόσο, αυτό δεν συμβαίνει όταν η απόδοση των εργαζομένων είναι μειωμένη. Εκτός από τις ικανότητες των εργαζομένων η σωστή εκτέλεση της εργασίας εξαρτάται και από τη διάθεσή τους για να αποδώσουν. Η αποδοτικότητα αλλά και η συμπεριφορά στο χώρο εργασίας συνδέεται άμεσα με την παρακίνηση, βασικά στοιχεία της οποίας είναι οι ανάγκες τα κίνητρα και οι στόχοι, που ενδέχεται να έχουν επηρεαστεί από τις ιδιαίτερες συνθήκες που δημιούργησε στους χώρους παροχής υπηρεσιών υγείας η. πανδημία COVID-19. Σκοπός: Με την παρούσα διπλωματική εργασία διερευνάται ο ρόλος της παρακίνησης στους εργαζόμενους νοσηλευτές και νοσηλεύτριες σε ένα δημόσιο νοσοκομείο, προκειμένου να εντοπιστούν τα κίνητρα που συμβάλουν στην αύξηση της εργασιακής απόδοσης. Υλικό και μέθοδος: Για τις ανάγκες αυτής της συγχρονικής μελέτης χρησιμοποιήθηκε ένα ερωτηματολόγιο με ερωτήσεις κλειστού τύπου, το οποίο βασίστηκε στις θεωρίες της παρακίνησης και ελέγχθηκε για την κατανόηση του σε δείγμα ευκολίας 10 ατόμων. Στη μελέτη κλήθηκε να συμμετάσχει τυχαίο δείγμα νοσηλευτών και νοσηλευτριών, όλων των βαθμίδων εκπαίδευσης που εργάζονται στο Γενικό Νοσοκομείο Λάρισας. Αποτελέσματα: Συμμετείχαν 172 άτομα (ποσοστό ανταπόκρισης 86%), μέσης ηλικίας 43,2 ετών (ελαχ.21-μεγ.59), 80,8% (139) γυναίκες. Το 40,1% (69) ήταν απόφοιτοι Δευτεροβάθμιας εκπαίδευσης, το 46,5% (80) πτυχιούχοι Πανεπιστημιακής /Τεχνολογικής εκπαίδευσης, και το 13,4% (23) κάτοχοι Μεταπτυχιακού / Διδακτορικού τίτλου σπουδών. Ο μέσος όρος (μ.ο) της προϋπηρεσίας τους ήταν 16,6 έτη (ελαχ.1-μεγ.34) ενώ το 7,6% (13) κατείχε θέση προϊσταμένου. Από την αξιολόγηση της σημαντικότητας διαφορετικών κινήτρων για την εργασιακή τους απόδοση ( με τη βοήθεια μιας 5-βάθμιας κλίμακας με υψηλότερη βαθμολογία να αντιστοιχεί σε μεγαλύτερη σημαντικότητα) προέκυψε ότι τα κίνητρα που ιεραρχούνται ως σημαντικότερα ήταν: η δίκαιη μεταχείριση από τους προϊστάμενους (μ.ο. 4,57), ο μισθός (μ.ο. 4,52), η συνεργασία με τους συναδέλφους (μ.ο. 4,48), οι καλές συνθήκες (μ.ο. 4,44), η αναγνώριση και η εκτίμηση των επιτευγμάτων (μ.ο. 4,42), το αίσθημα ασφάλειας (μ.ο. 4,37, οι ξεκάθαροι στόχοι και ο σαφής καθορισμός των αρμοδιοτήτων (μ.ο. 4,10), καθώς και οι ευκαιρίες για προαγωγή και εξέλιξη (μ.ο. 4%). Τα κίνητρα που ιεραρχήθηκαν χαμηλότερα ήταν η συνεργασία με τη διοίκηση (μ.ο. 3,91), καθώς και η εκπαίδευση και τα σεμινάρια (μ.ο. 3,79). Συμπεράσματα: Τα κίνητρα επηρεάζουν την εργασιακή απόδοση των νοσηλευτών στον ευαίσθητο κλάδο της υγειονομικής περίθαλψης και συμβάλλουν στην αποδοτικότητά τους και στην ποιότητα των παρεχόμενων υπηρεσιών. Η δίκαιη μεταχείριση από τους προϊστάμενους, οι ικανοποιητικές οικονομικές απολαβές και η καλή συνεργασία με τους συναδέλφους, διαπιστώθηκε ότι αποτελούν τα τρία κίνητρα που ιεραρχούνται υψηλότερα από τους νοσηλευτές που συμμετείχαν στη μελέτη. Οι διοικήσεις θα πρέπει να εξασφαλίζουν τις κατάλληλες συνθήκες για την επίτευξη του σκοπού αυτού στο πλαίσιο διασφάλισης της ποιότητας στις παρεχόμενες υπηρεσίες υγείας.
description: Introduction: The main purpose of all organizations is to improve the quality of the services provided, and its human resources can make a decisive contribution to achieving this goal. However, this is not the case when employee performance is impaired. In addition to the employees' abilities, the correct performance of the work also depends on their willingness to perform. Efficiency as well as behavior in the workplace is directly linked to motivation, the basic elements of which are needs, motivations and goals, which may be affected by the special conditions created in health service areas by the COVID-19 pandemic. Aim: This thesis investigates the role of motivation in working nurses in a public hospital in order to identify the motivations that contribute to increasing work performance. Material and method: For the needs of the cross-sectional study, a closed-ended questionnaire based on theories of motivation was used and tested for understanding in a convenience sample of 10 individuals. A random sample of nurses of all levels of education working at the Larissa General Hospital was invited to participate in the study. Results: A total of 172 people participated (response rate 86%), with mean age 43.2 years (min. 21-max. 59), 80.8% (139) women. 40.1% (69) were Secondary Education graduates, 46.5% (80) University/Tech graduates, and 13.4% (23) Masters/PhD holders. The mean duration of their seniority was 16.6 years (min. 1-max. 34) while 7.6% (13) held a supervisor position. From the assessment of the importance of different motivations for their work performance (with the help of a 5-point scale with a higher score corresponding to greater importance) it emerged that the motivations prioritized as most important were: the fair treatment by the superiors (mean 4.57), salary (mean 4.52), cooperation with colleagues (mean 4.48), good conditions (mean 4.44), recognition and the appreciation of achievements (mean 4.42), the feeling of security (mean 4.37, the clear goals and the clear definition of responsibilities (mean 4.10) as well as the opportunities for promotion and development (mean 4).The lowest ranked motivations were collaboration with management (mean 3.91) and training and seminars (mean 3.79). Conclusions: Incentives affect the work performance of nurses in the sensitive sector of health care and contribute to their efficiency and the quality of services provided.